b'\n_START_ARTICLE_\nGrepa\n_START_PARAGRAPH_\nGrepa er et tidligere, norskeid varemerke for komfyrer. Komfyrene ble produsert ved Grepa og Mjelva Fabrikker i \xc3\x98rsta i M\xc3\xb8re og Romsdal. Fabrikken ble startet i 1929 av Havtor Hovden. 1. oktober 2007 ble Grepa solgt til italienske Candy Group og merkenavnet byttet til Hoover Grepa.\n_START_SECTION_\nKomfyren\n_START_PARAGRAPH_\nGrepa laget elektriske komfyrer og var i senere tid s\xc3\xa6rlig kjent for sin \xc2\xabtette stekeovn\xc2\xbb. En silikonlist tettet mellom selve stekeovnen og glasset p\xc3\xa5 stekeovsd\xc3\xb8ren, slik at fuktighetstapet ble redusert. Hos andre produsenter var det tidligere vanlig at listen rundt stekeovnen ikke gikk helt rundt og ga en tett l\xc3\xb8sning. Grepas l\xc3\xb8sning ga ogs\xc3\xa5 raskere oppvarming og redusert energibehov, fordi det ble mulig \xc3\xa5 steke ved en noe lavere temperatur som f\xc3\xb8lge av den \xc2\xabtette l\xc3\xb8sningen\xc2\xbb. Grepa var i mange \xc3\xa5r alene om \xc3\xa5 ha \xc2\xabtett stekeovn\xc2\xbb, men i dag har de fleste komfyrmerker en lignende l\xc3\xb8sning for sine beste produkter.\n_START_SECTION_\nFabrikken\n_START_PARAGRAPH_\nGrepa har sin opprinnelse fra gamle Grepa og Mjelva Fabrikker (1907\xe2\x80\x931988). Hotelleier Mjelva i Geiranger bygde i 1907 eget kraftverk for \xc3\xa5 skaffe elektrisitet til Hotell Union. Mjelva satte ogs\xc3\xa5 opp en liten fabrikk for fremstillingen av elektriske apparater, denne ble senere flyttet til \xc3\x98rsta. Selskapet n\xc3\xa5 solgt til det italienske storkonsernet Candy Group, som n\xc3\xa5 markedsf\xc3\xb8rer komfyrene fra fabrikken under varemerket Hoover Grepa. Utenlandske eiere har imidlertid Grepa hatt siden 1988, da fabrikken ble kj\xc3\xb8pt av det finske selskapet Forste OY, som tilh\xc3\xb8rte Helkama konsernet. Den norske delen av virksomheten gikk da i noen \xc3\xa5r under navnet Grepa Forste AS, men komfyrene ble markedsf\xc3\xb8rt under navnet Grepa. Siden ble firmanavnet byttet til Helkama Grepa AS, som h\xc3\xb8sten 2007 ble solgt til Candy Group._NEWLINE_Grepa og Mjelva Fabrikker i \xc3\x98rsta var den siste, store komfyrprodusenten som faktisk produserte alle sine modeller i Norge. BEHA, som i 1988 vurderte kj\xc3\xb8p av Grepa og Mjelva Fabrikker, produserte komfyrer i Norge frem til august 2007 og  stekeovner for innbyggning ble produsert i Norge frem til juni 2015. Grepa-fabrikken i \xc3\x98rsta hadde produksjon av Grepa komfyrer fram til utgangen av juni 2008.'